AĠĠORNAT: Sas-2:00 p.m jivvutaw 80% tal-Kunsilliera Nazzjonalista Ir-riżultat mistenni jitħabbar tard il-lejla Aġġornat: Il-Kummissjoni Elettorali tal-Partit Nazzjonalista tavża li sas-2pm tal-lum is-Sibt waqt il-votazzjoni tal-Kunsill Ġenerali straordinarju vvutaw 457 Kunsillier oħra. 417 ivvutaw f'Malta u 40 ivvutaw f'Għawdex. B'kollox sas-2pm tal-lum ivvutaw 1,317-il Kunsillier jew 80.67% tal-Kunsillieri eleġibbli li jivvutaw, li jammontaw għal 1,630. Aktar qabel: Matul il-ġurnata tal-lum, il-kunsilliera fiq ħdan il-Kunsill Ġenerali tal-Partit Nazzjonalista (PN) se jkunu qed ikomplu jivvotaw biex jiddeċieda jekk jikkonfermawx lil Adrian Delia bħala Kap tal-PN jew jekk imorrux għal elezzjoni li permezz tagħha jkun elett kap ġdid. Matul il-ġurnata tal-bieraħ ivvutaw 376 Kunsillier, jiġifieri 23.06% ta' dawk eleġibbli. Dawn jingħaqdu mal-484 Kunsillier li diġa' vvutaw fil-votazzjoni bikrija li saret l-Erbgħa 29 ta' Lulju. B'kollox sal-lum ivvutaw 860 Kunsillier jew 52.76% tal-Kunsillieri eleġibbli li jivvutaw li jammontaw għal 1,630. Matul il-ġurnata se tkun qed titkompla l-votazzjoni, bir-riżultat mistenni joħroġ il-lejla fit-tard. Intant fuq post li tella' fuq is-sit soċjali ta' Facebook, id-Deputat Nazzjonalista Edwin Vassallo, qal li "illum se mmur għall-konferma tal-Kap"